Barcelona îl monitorizează pe Ianis Hagi de niște luni bune. Clubul catalan apreciază foarte mult că e un mijlocaș care lovește bine cu ambele picioare, fiind pe profilul Barcelonei.

Echipa blaugrana e dispusă să plătească 7-8 milioane de euro pentru a semna cu Ianis!

A existat un om al spaniolilor care a venit să îl urmărească inclusiv la Europeanul din Italia și San Marino.

Ianis la Barcelona în două scenarii

PLANUL 1. Barcelona vrea să îl ia acum, să se antreneze cu prima echipă, dar să joace la echipa a doua, în liga a 3-a din Spania, variantă neagreată de Gheorghe Hagi.

PLANUL 2. A doua variantă, pe care se lucrează acum, este ca Barcelona să îl cumpere pe Ianis acum și să îl împrumute măcar un sezon la o echipă din La Liga.

„Nu pot nici să vă confirm, nici să infirm. Ianis revine la București în această noapte. O să îi prezentăm ofertele și, în 2-3 zile, veți afla decizia” Gică Popescu pentru GSP.RO



În aprilie, Ianis a fost la „verișoara din Barcelona”

În aprilie, Ianis și Gheorghe Hagi au fost la Barcelona, iar presa a speculat intens motivul pentru care au plecat în plin campionat în Spania.

„Am fost, am vizitat. Ei au avut treaba lor, eu am avut treaba mea. Am și verișoara în Barcelona, a fost o plimbare. Am avut două zile libere de la club și am profitat. Despre transfer sa îi intrebati pe cei din club, pe patronul echipei”, a spus Ianis Hagi atunci, la Telekom Sport, citat de ziare.com.

45de meciuri a jucat Ianis Hagi pentru Viitorul în cele două sezoane de Liga 1 de la revenirea sa de la Fiorentina

16goluri a marcat Ianis Hagi în ultimele două sezoane de Liga 1

VEZI ȘI:

Ianis Hagi e optimist după eliminarea la Euro! Ce poză a postat pe Instagram: „A fost doar episodul 1. Va urma...”

AICI ai cele mai interesante statistici + clasamente în timp real din fotbalul intern și internațional!